**Bestyrelsesmøde onsdag d. 18. januar 2023 kl 17.30 i B 1903**

**Deltagere:** Daniel, Lennart, Frederik, Keld, Mads, Louise, Benny, Ulrik, Lars, Rene og Martin

**Referat**

1. **Godkendelse af referat fra bestyrelsesmødet d. 14/12/2022**
2. **Økonomi**
	1. Siden sidst er der kommet yderligere sponsorindtægter ind samt salg af merchandise. Samlet ca 160.000 kr.
	2. Resultatet forventes at komme til at være omkring 880.000 kr. for året.
3. **Budget 2023 – 4. behandling**
	1. Budgettet justeres med 50.000 kr for at tage højde for yderligere omkostninger til anlægsmedarbejder. Derudover var der en drøftelse om fordeling af de sportslige udgifter, og der lægges en ’buffer’ på ’konsulentydelser’-kontoen for at tage højde for evt. øgede trænerudgifter. Vi budgetterer således med et resultat for 2023 på ca. 35.000 kr.
4. **Generalforsamling 2023**
	1. Revisor har efterspurgt en kopi af forretningsorden for bestyrelsen. Den er pt under revision og Benny rundsender udkast i løbet af den kommende uge, hvorefter den kan sendes til revisor efter godkendelse.
5. **Diverse arbejder på bygninger og anlæg**
	1. Efterårets regn har forårsaget vandskader på loft og i kælder. Skaderne skyldes fejl i bygningskonstruktionen. Kommunen mener det er for omfattende at lave den fundamentale ændring, der fjerner fejlen, men arbejder på en løsning, der løser ’det nødvendige’.
	2. Vandskaderne har ødelagt en del af el-installationerne, og Mads arbejder med at finde en løsning, der også opdaterer lyset på bandebanen.
6. **Uddelinger mv. fra B 1903’s Støttefond**
	1. Der er udsigt til mindre afkast fra støttefonden i 2023 pga markedsudviklingen i 2022. Omkring en halvering. Til gengæld kommer der noget skat retur, samt renter. Det estimeres derfor at der vil kunne udloddes mindre i 2023 end i 2022, men ikke så meget mindre som frygtet.
7. **Nyt fra de sportslige afdelinger**
	1. Keld har møde med U19-spillerne i næste uge for at afstemme forventningerne til forårssæsonen. Fremmødet til træning er meget varierende og derfor er det svært at stille et hold, ligesom udeblivelse fra kampe giver bøder til klubben. Der skal udpeges en ansvarlig for holdet.
	2. Der arbejdes fortsat på at få flere trænere til de mange børn, der kommer til klubben.
	3. De to sportschefer har også haft møde med den mentaltræner, der skal bruges på et kursus for trænere/ledere.
	4. Der er udsigt til yderligere tilgang af pigespillere på U16 og Thomas har fundet en assistenttræner, der kan hjælpe på årgangen.
	5. Der er ventelister på alle børneårgange, hvilket er positivt, fordi det må betyde, at klubben gør det godt, men det er også frustrerende ikke at kunne tilbyde alle et ’fodboldprodukt’.
8. **Fastlæggelse af næste bestyrelsesmøder**

8/2 og 28/2 (inkl. GF)

1. **Eventuelt**
	1. Klubben har et udestående med en sponsor, der ikke har betalt, Derfor forbereder klubben sig på et evt. tab af den indtægt.
	2. Der arbejdes på at lave et årshjul for de forskellige årgange hvor relevante stævner indgår. Formålet er bl.a. at lave nogle fælles initiativer på tværs af årgangene. Det forventes at kunne implementeres på årgangene efter sommerferien 2023.
	3. Der efterlyses en løsning for forældre, der kan opholde sig indendørs i de kolde måneder (januar), hvor kantinen er lukket. Det burde være muligt at komme indendørs selvom restauranten ikke er åben.

Louise Bøje Martin Leifelt Frederik Falch Lennart Deramat

Lars Hallgren Rene Kristensen Benny Olsen Ulrik Marschall

Daniel Larsen